Η δημιουργία του πιο ασφαλούς προγράμματος περιήγησης αποτελεί προτεραιότητα για την ομάδα του Google Chrome.
Ένα ασφαλές πρόγραμμα περιήγησης προστατεύει από απειλές όπως το ηλεκτρονικό ψάρεμα και τα κακόβουλα προγράμματα
που θα μπορούσαν να κλέψουν τους κωδικούς πρόσβασής σας - ή να προκαλέσουν ακόμα μεγαλύτερα προβλήματα.
Το sandboxing είναι μια λειτουργία που ενσωματώσαμε στο Google Chrome για να ενισχύσουμε την ασφάλεια
του προγράμματος περιήγησης. Το sandboxing λειτουργεί με τον εξής τρόπο:
Στο Chrome, κάθε ιστότοπος ή εφαρμογή ιστού που ανοίγετε στο πρόγραμμα περιήγησης είναι
μια ξεχωριστή και ανεξάρτητη διαδικασία.
Για παράδειγμα, αν ανοίξετε τρεις διαφορετικούς ιστότοπους σε τρεις διαφορετικές καρτέλες
προγράμματος περιήγησης, κάθε καρτέλα αντιστοιχεί σε διαφορετική διαδικασία.
Έτσι αν μια καρτέλα "κολλήσει", το πρόγραμμα περιήγησης και οι άλλες καρτέλες που ανοίξατε δεν θα επηρεαστούν.
Το sandboxing παρέχει ένα επίπεδο προστασίας σε αυτές τις διαδικασίες. Όπως ακριβώς ένα κανονικό
περιβάλλον δοκιμών, έχει σχεδιαστεί για να δημιουργήσει ένα περιορισμένο περιβάλλον για κάθε διαδικασία.
Αν ανοίξετε κατά λάθος μια κακόβουλη ιστοσελίδα που σχεδιάστηκε για να βλάψει τον υπολογιστή σας ή ακόμα
και ένα γνωστό ιστότοπο που παραβιάστηκε, το περιβάλλον δοκιμών του προγράμματος περιήγησης έχει σχεδιαστεί
για να εμποδίσει κακόβουλο κώδικα στον παραβιασμένο ιστότοπο να προκαλέσει περισσότερη ζημιά
στον υπολογιστή σας. Ο κακόβουλος κώδικας περιορίζεται στο περιβάλλον δοκιμών για να μην επηρεάζει άλλες καρτέλες
στο πρόγραμμα περιήγησης του υπολογιστή σας.
Έτσι, μπορεί μια καρτέλα να αντιμετωπίσει πρόβλημα, αλλά μόλις την κλείσετε αυτό δεν θα υπάρχει πια
- και χωρίς καμία βλάβη στον υπολογιστή σας.
Στο Chrome, η προστασία με sandboxing ισχύει για όλες τις ιστοσελίδες που βλέπετε. Ωστόσο, υπάρχουν και άλλα
μέρη του προγράμματος περιήγησης που επωφελούνται από το sandboxing.
Οι προσθήκες είναι επιπλέον τμήματα λογισμικού που συνδέονται στο πρόγραμμα περιήγησης για να
ενεργοποιήσουν χρήσιμες λειτουργίες. Π.χ., το Adobe Flash Player είναι μια κοινή προσθήκη που ενεργοποιεί
περιεχόμενο ιστού, όπως online βίντεο και παιχνίδια. Επίσης, επιτρέπουν την online προβολή εγγράφων PDF.
Οι προσθήκες χρησιμοποιούνται αρκετά και ενεργοποιούν ισχυρές λειτουργίες, αλλά αυτή η διαδεδομένη χρήση και
ισχύς, τις καθιστά κύριους στόχους για επιθέσεις ασφαλείας σε όλα τα προγράμματα περιήγησης.
Οι χρήστες είναι ακόμα πιο ευάλωτοι σε επιθέσεις αν χρησιμοποιούν προσθήκες που δεν είναι
ενημερωμένες. Οι μη ενημερωμένες προσθήκες συχνά περιέχουν γνωστά τρωτά σημεία.
Στην προσπάθειά μας να προστατεύσουμε καλύτερα τους χρήστες του Chrome από προβλήματα ασφαλείας,
ενσωματώσαμε τις λειτουργίες Flash και PDF απευθείας στο Chrome. Αυτές οι ενσωματώσεις αξιοποιούν
το μηχανισμό αυτόματης ενημέρωσης του Chrome για να διασφαλίζεται ότι θα είναι πάντα ενημερωμένες. Αυτό
σημαίνει ότι ως χρήστης του Chrome, θα λαμβάνετε πάντα τις πιο πρόσφατες επιδιορθώσεις και ενημερώσεις
ασφαλείας για αυτές τις ενσωματώσεις.
Για να μάθετε περισσότερα σχετικά με το Chrome και την ασφάλεια, επισκεφθείτε: google.com/chrome/security.